સીક્વલમાં અર્શદ વારસીની જગ્યાએ અક્ષયકુમારને લેવાનો નર્ણિય પૂરેપૂરો માર્કેટ-ઓરિએન્ટેડ હોવાનું દેખાઈ આવે છે. અક્ષયના ચાહકોને કદાચ નહીં ગમે, પરંતુ સૌરભ શુક્લા અને બમન ઈરાની જેવા ધરખમ અદાકારોની વચ્ચે ઘેરાયેલા હોવા છતાં અર્શદે અલગ તરી આવવા માટે પોતાનો અવાજ ઊંચો કરવાની જરૂર નહોતી પડી. અહીં અક્ષયે એ જ સૌરભ શુક્લા અને અન્નુ કપૂરની વચ્ચે પોતે સ્ટાર છે એ પુરવાર કરવા માટે સતત ઘોંઘાટ કરતા રહેવું પડે છે. જ્યારે એ જ સીનમાં ઊભેલા અન્નુ કપૂર પણ પોતાની સ્ટાઇલમાં ડાયલૉગ બોલે છે અને સીન ખાઈ જાય છે.